«Ազատություն» ռադիոկայանի հարցին` իսկ դժվար չէ՞ ֆիլմ նկարահանելը այդքան բազմազգ թիմով, նա արձագանքեց. - «Յուրաքանչյուր պրոդյուսեր կասի, որ այո, շատ դժվար է, քանի որ որքան համապրոդյուսերներ ունես` այնքան դժվար է, սակայն ինքը Փարաջանովի կյանքի պատմությունը, ֆիլմի պատմությունը թելադրում է անհրաժեշտ համագործակցություն այդ երկրների հետ, քանի որ ինքը Փարաջանովն իր կյանքում միավորել է այդ երկրները, եւ մենք մեր աշխատանքում եւս պետք է դա անենք: Մեր նկարահանումները կանցնեն Վրաստանում, Հայաստանում, վերջին դրվագը նկարահանվելու է Նիդերլանդներում, Կիեւում անցնելու է նկարահանումների մեծ մասը, գլխավոր դերակատարը ֆրանսիացի է ... Այդ պատճառով, աշխատանքի նման սխեմա հենց ֆիլմն է թելադրում»: